[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 73
                                                              din 27 aprilie 2017
                               privind prelungirea unor contracte de închiriere, încheiate cu persoane juridice 
   
Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9674/07.04.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea formulată de S.C. TELIMAR TRANS S.R.L, prin administrator, domnul Hulpoi Oliviu Pavel, înregistrată la Municipiul Sighișoara cu nr. 9704/10.04.2017, cu referire la prelungirea contractului de închiriere nr. 1029/2007, așa cum a fost modificat și completat prin actul adițional nr. 1/2012, având ca obiect terenul situat în Municipiul Sighișoara, str. Târgului, nr. 13A, în suprafață de 36,00 mp., cu destinația de teren pentru cale acces, a cărui termen va expira la data de 30.04.2017; 

           Având în vedere cererea formulată de S.C. T&K S.R.L., prin administrator, doamna Țepeș - Bobescu Elena, înregistrată la Municipiul Sighişoara cu nr. 9889/11.04.2017, cu referire la prelungirea contractului de închiriere nr. 166/2011, așa cum a fost modificat și completat prin actele adiționale nr. 1- 4, având ca obiect terenul situat în Municipiul Sighișoara, str. Mihai Viteazu, nr. 117A, în suprafață de 168,00 mp., cu destinația de teren aferent construcţiei, a cărui termen va expira la data de 30.04.2017;

Având în vedere clauza din contractele de închiriere, al căror termen va expira la data de 30.04.2017, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului,  înregistrat cu nr. 9672/07.04.2017, prin care se propune prelungirea contractelor de închiriere, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

             H O T Ă R Ă Ş T E:

Art. 1. (1) Se aprobă prelungirea contractului de închiriere nr. 1029/2007, aşa cum a fost modificat şi completat prin actul adiţional nr. 1/2012, încheiat cu S.C. Telimar Trans S.R.L., având ca obiect terenul cu destinația de teren pentru cale de acces, situat în Municipiul Sighişoara, str. Târgului, nr. 13A, în suprafaţă de 36 mp., a cărui termen va expira la data de 30.04.2017.

(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 2.  (1) Se aprobă prelungirea contractului de închiriere nr. 166/2011, aşa cum a fost modificat şi completat prin actele adiţionale nr. 1 - 4, încheiat cu S.C. T&K S.R.L., având ca obiect terenul aferent construcţiei, situat în Municipiul Sighişoara, str. Mihai Viteazu nr. 117A, înscris în C.F. nr 11689 Sighișoara, sub nr. top. 3412/1/1/1/1/1/1/3/1, nr. cad. 1750, în suprafaţă de 168,00 mp., a cărui termen va expira la data de 30.04.2017.
(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 1 (un) an.

(4) Prelungirea contractului de închiriere se va face prin act adiţional.

Art. 3.  Prelungirea contractelor de închiriere amintite la art. 1 și art. 2 din prezenta hotărâre se va face numai dacă fiecare persoană juridică menţionată, nu are debite restante faţă de Municipiul Sighişoara, la data încheierii contractului.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Direcţia Economică - Biroul Buget, Contabilitate, Salarizare şi Biroul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                            Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  3 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. S.C. Telimar Trans S.R.L.;

  1 ex. S.C. T&K S.R.L.
 13 ex. 

 B.A.
